Гэты форум стаў не толькі самым маштабным па колькасці ўдзельнікаў, але і незвычайна цікавым. У фестывальнай праграме – прэзентацыі нацыянальных падворкаў і канцэрты творчых калектываў, пленэры жывапісцаў і, упершыню, кавалёў, вялікі тэатральны праект, у час якога за адзін дзень госці фестывалю маглі ўбачыць 8 спектакляў. Акрамя таго, у святочным Гродне прайшлі дэфіле тэатраў моды, адзення, прычоскі, дог-шоу з удзелам сабак-модніц у нацыянальных касцюмах і, вядома, незвычайнае застолле з нацыянальнымі стравамі.